
ΘΕΜΑ: "Επικύρωση αντιγράφων των τίτλων σπουδών που απονέμονται από ιδιωτικά μουσικά εκπαιδευτικά ιδρύματα"
Το Υπουργείο Πολιτισμού και Τουρισμού σε συνεργασία με το Υπουργείο Εσωτερικών, Αποκέντρωσης και Ηλεκτρονικής Διακυβέρνησης/Γ.Γ.Δ.Δ.&Η.Δ., προέβη στην έκδοση της αριθμ.πρωτ. ΥΠΠΟΤ/ΔΟΕΠΥ/ΤΟΠΥΝΣ/118909/30-12-2009 Κοινής Απόφασης των Υπουργών Εσωτερικών, Αποκέντρωσης και Ηλεκτρονικής Διακυβέρνησης και Πολιτισμού και Τουρισμού που δημοσιεύθηκε στο ΦΕΚ 8/τ.Β'/13-01-2010, σχετικά με την επικύρωση αντιγράφων των τίτλων σπουδών που απονέμονται από τα ιδιωτικά μουσικό εκπαιδευτικά ιδρύματα (ιδιωτικά έγγραφα), αξιοποιώντας τη δυνατότητα -που παρέχουν οι διατάξεις της παρ. 7 του άρθρου 16 του ν. 3345/2005 (ΦΕΚ 138/τ. Α 716-6-2005).
Ειδικότερα, η εν λόγω Κ.Υ.Α. ορίζει ότι αντίγραφο από το πρωτότυπο των τίτλων σπουδών που απονέμονται από τα ιδιωτικά μουσικό εκπαιδευτικά ιδρύματα και θεωρούνται από το Τμήμα Μουσικής Εκπαίδευσης της Δ/νσης Μουσικής του Υπουργείου Πολιτισμού και Τουρισμού, επικυρώνονται, από όλες τις Διοικητικές Αρχές και τα Κέντρα Εξυπηρέτησης Πολιτών (Κ.Ε.Π.) της Χώρας, χωρίς να απαιτείται προσθέτως n επικύρωση τους από δικηγόρο.
Άμεση συνέπεια της ρύθμισης αυτής είναι η ευελιξία στη διαδικασία της επικύρωσης αντιγράφων των εν λόγω ιδιωτικών εγγράφων και αποδοτικότερη Δημόσια Διοίκηση, χωρίς κόστος για τον πολίτη.
Είναι προφανές ότι η επικύρωση αντιγράφων των εγγράφων αυτών, από όλες τις Διοικητικές Αρχές και τα ΚΕΠ δεν καταργεί το δικαίωμα των πολιτών να προσέρχονται και στους δικηγόρους για τη διεκπεραίωση της εν λόγω διαδικασίας, δεδομένου ότι σύμφωνα με τις διατάξεις της παρ. 1 του άρθρου 52 του Ν.Δ. 3026/1954 «Κώδικας περί Δικηγόρων», «ο Δικηγόρος έχει δικαίωμα να εκδίδη επικεκυρωμένα υπ' αυτού αντίγραφα των παρ' αυτώ υπαρχόντων παντός είδους εγγράφων, ως υπεύθυνος περί της ακρίβειας αυτών».
Κατόπιν των ανωτέρω, οι Διευθύνσεις Διοικητικού των Υπουργείων, καθώς και οι Διευθύνσεις Διοίκησης των Περιφερειών, καλούνται να γνωστοποιήσουν την εγκύκλιο αυτή στους φορείς του δημοσίου τομέα που εποπτεύουν, συμπεριλαμβανομένων και των ΟΤΑ α' και β' βαθμού της περιοχής της Περιφέρειας.
Τέλος, επισημαίνεται η υποχρέωση των Διοικητικών Αρχών και των ΚΕΠ της Χώρας για την πιστή εφαρμογή της εν λόγω εγκυκλίου, δεδομένου ότι κοινός στόχος όλων των δημοσίων υπηρεσιών είναι n καλύτερη και αποτελεσματικότερη εξυπηρέτηση των πολιτών και η εμπέδωση της εμπιστοσύνης τους στη δράση της Δημόσιας Διοίκησης.
Η εγκύκλιος έχει καταχωρηθεί στο δικτυακό τόπο της Υπηρεσίας μας -www.qspg.qr-. στη διαδρομή: Δημόσια Διοίκηση/ Σχέσεις Κράτους-Πολίτη / Επικύρωση Αντιγράφων Εγγράφων.
Η Διεύθυνση Σχέσεων Κράτους - Πολίτη της Γενικής Γραμματείας Δημόσιας Διοίκησης και Ηλεκτρονικής Διακυβέρνησης παραμένει στη διάθεση σας για κάθε περαιτέρω διευκρίνιση και συνεργασία.

